b'\n_START_ARTICLE_\nNikolai \xc5\xa0amov\n_START_PARAGRAPH_\nNikolai \xc5\xa0amov (ven. \xd0\x9d\xd0\xb8\xd0\xba\xd0\xbe\xd0\xbb\xd0\xb0\xd0\xb9 \xd0\xa8\xd0\xb0\xd0\xbc\xd0\xbe\xd0\xb2, s. 22. elokuuta 1936 Moskova) on Neuvostoliittoa edustanut ven\xc3\xa4l\xc3\xa4inen m\xc3\xa4kihypp\xc3\xa4\xc3\xa4j\xc3\xa4. H\xc3\xa4n edusti Moskovan Dynamoa, ja on pituudeltaan 174\xc2\xa0cm._NEWLINE_\xc5\xa0amov sijoittui normaalim\xc3\xa4ess\xc3\xa4 yhdeks\xc3\xa4nneksi Lahden 1958 ja Zakopanen 1962 MM-kilpailuissa sek\xc3\xa4 kymmenenneksi Squaw Valleyn olympialaisissa 1960._NEWLINE_H\xc3\xa4n sijoittui Keski-Euroopan m\xc3\xa4kiviikon kokonaiskilpailussa toiseksi vuodenvaihteessa 1957\xe2\x80\x931958, kolmanneksi 1955\xe2\x80\x931956, nelj\xc3\xa4nneksi 1958\xe2\x80\x931959 ja 1961\xe2\x80\x931962 sek\xc3\xa4 yhdeks\xc3\xa4nneksi 1960\xe2\x80\x931961. H\xc3\xa4n voitti Innsbruckin osakilpailun joulukuussa 1956, sijoittui toiseksi Garmisch-Partenkircheniss\xc3\xa4 uudenvuodenp\xc3\xa4iv\xc3\xa4n\xc3\xa4 1958 sek\xc3\xa4 kolmanneksi Bischofshofenissa tammikuussa 1957 ja Oberstdorfissa ja Garmisch-Partenkircheniss\xc3\xa4 vuodenvaihteessa 1958\xe2\x80\x931959._NEWLINE_\xc5\xa0amov voitti Holmenkollenin kisojen m\xc3\xa4kihypyn 1961.'